# Shirley Temple

Shirley Temple í *The Little Princess*
**Shirley Temple** (fødd 23. apríl 1928 í Los Angeles, deyð 10. februar 2014 í San Francisco), seinni kend sum **Shirley Temple Black**, var ein amerikonsk sjónleikarinna, songkvinna, dansari og fyrrverandi umboðsmaður (ambassadørur) fyri Gana og Kekkoslovakia. Hon verður av mongum mett at vera kendasti barnasjónleikarin í søguni.

Temple varð fødd í Santa Monica í Los Angeles, Kalifornia. Hon varð fødd 23. apríl í 1928 og longu í 1932 var hon við í sínum fyrsta filmi. Tvey ár seinni var hon sum seks ára gomul við í sangleikinum ”Bright Eyes,” ið varð gjørdur beinleiðis til hana at spæla. Ein av fyrstu leiklutum hennara var í sangleikinum frá 1934, sum hon eisini vann eina Oscarvirðisløn fyri. Hon hevur spælt við í eini røð av filmum í 1930-árunum, og var ein av størstu stjørnunum tá í tíðini. Hon gavst við filmskarrieruni, tá hon var fyrst í 20'unum. Seinni spældi hon onkran leiklut í sjónvarpi, men tað eydnaðist ikki serliga væl. Sum hon bleiv eldri, minkaði undirtøkan fyri henni. Í 1949 spældi hon sín seinasta film, og í desember 1950 boðaði hon frá, at hon ikki fór at spæla fleiri filmar. Í 1969 umboðaði hon USA í ST, og seinni bleiv hon amerikonsk sendikvinna í Gana (1974-76) og Kekkoslovakia (1989-92). Tá Temple var 16 ára gomul, giftist hon John Agar, sjónleikara, sum hon fekk eina dóttir við. Tey vóru seinni skild, og í 1950 giftist hon handilsmanninum Charles Alden Black, sum hon fekk tvey børn við.

Seinni fekk hon sína egnu sjónvarpssending, og hon royndi seg eisini í politikki. Hon gjørdist politiskt virkin og gjørdist limur í Republikanska flokkinum. Í 1967 var hon uppstillað til valið til kongressina, men bleiv ikki vald. Í staðin fekk hon fleiri diplomatuppgávur, og luttók eitt nú í fleiri altjóða ráðstevnum og fundum sum tann útsendi hjá USA. Í 1976 gjørdist hon eisini *chief of Protocol* hjá USA og hevði í hesum starvi ábyrgdina fyri øllum hátíðarhaldum hjá USA, útlendskum gestum, gávum til gestir hjá forsetanum, og skuldi fylgjast við forsetanum á uttanlandsferðum hansara. Temple var eisini nevndarlimur í fleiri stórum fyritøkum, eitt nú Disney og Del Monte. Í 1998 fekk hon heiðurin Kennedy Center Honors.

## Filmar

|  |  |  |
| --- | --- | --- |
| * 1932: War Babies
* 1932: Baby Burleske
* 1932: Red Haired Alibi
* 1933: To The Last Man
* 1933: Out All Night
* 1934: Carolina
* 1934: Mandalay
* 1934: Stand up and cheer
* 1934: Change Of Heart
* 1934: Little Miss Marker
* 1934: Now I'll Tell
* 1934: Baby take a bow
* 1934: Now and forever
* 1934: Bright Eyes
* 1935: The Little Colonel
* 1935: Our Little girl
* 1935: Curly Top
* 1935: The Littlest Rebel
 | * 1936: Captain January
* 1936: Poor Little Rich Girl
* 1936: Dimples
* 1936: Stowaway
* 1937: Wee Willie Winkie
* 1937: Heidi
* 1938: Rebecca of sunnybrook Farm
* 1938: Little Miss Broadway
* 1938: Just Around The Corner
* 1939: The Little Princess
* 1939: Susannah of the Mounties
* 1940: The Blue Bird
* 1940: Young People
* 1941: Kathleen
* 1942: Miss Annie Rooney
* 1944: Als du Abschied nahmst
* 1944: I'll be seeing you
* 1945: Kiss and tell
 | * 1947: Honeymoon
* 1947: The Bachelor and the Bobby-Soxer
* 1947: That Hagen Girl
* 1948: Fort Apache
* 1949: Adventure in Baltimore
* 1949: Mr. Belvedere Goes To College
* 1949: The Story Of Seabiscuits
* 1949: A Kiss For Corliss
 |

## Slóðir úteftir

* Shirley Temple Archived 2007-07-13 at the Wayback Machine